Здравейте, имам ипотечен кредит, застраховка към него и ТЕЛК решение с инвалидност 74% , валидно до 01.04.2020г. Съгласно застраховката при инвалидност над 70% ми изплащаха погасителната вноска по кредита. Последното плащане беше за март 2020г. На 23.03.2020 трябваше да бъда преосвидетелствана, но това не се случи поради отлагане във връзка с извънредното положение относно Covid -19 /към момента нямам определена нова дата/. Съгласно Закон за мерките и действията по време на извънредното положение, обявено с решение на Народното събрание от 13 март 2020 г. § 20. Експертните решения на ТЕЛК и НЕЛК за определяне на трайно намалена работоспособност/вид и степен на увреждане, съответно експертните решения на ЦВМК към Военномедицинската академия за годност за военна служба и служба в доброволния резерв, при които срокът на инвалидност, съответно срокът на годност изтича по време на действието на този закон, продължават действието си по време на извънредното положение и два месеца след неговата отмяна. Трябва ли застрахователя да продължи да ми изплаща обезщетение по кредита докато трае извънредното положение и два месеца след него?




застраховка по ипотечен кредит
==============================

 

Здравейте, Лина, 


правилно сте цитирала приложимата разпоредба от Закона за мерките и действията по време на извънредното положение. Отговорът на Вашия въпрос е положителен, тъй като валидността на решението на ТЕЛК се удължава автоматично по силата на закона и застрахователят е длъжен да продължи с изплащане на вноската.


Поздрави,  

адв. Николина Митова  

0898 303092


